ai4bharat/Pralekha huggingface dataset:
सांस्कृतिक मंत्रालय
देशातील संपूर्ण बंदीच्या वातावरणात 66 व्या वर्धापन दिनानिमित्त राष्ट्रीय आधुनिक कला प्रदर्शन  संस्थेने कलाप्रेमींना कायमस्वरूपी वस्तुसंग्रहालय बघता यावे म्हणून केली आभासी फेरफटक्याची व्यवस्था
भविष्यातील अशा असामान्य परिस्थितीचा विचार करून एनजीएमएने प्रथमच केली अशी कायमस्वरूपी वस्तुसंग्रहालयाच्या आभासी फेरफटक्याची सोय
नवी दिल्ली, 30 मार्च 2020
नॉव्हेल कोरोना विषाणू च्या प्रादुर्भावामुळे देशात 21 दिवसांच्या संपूर्ण बंदीचा निर्देश जारी असल्यामुळे पुढील आदेश येईपर्यंत सांस्कृतिक मंत्रालयाच्या अखत्यारीतील सर्व वस्तुसंग्रहालये आणि ग्रंथ संग्रहालये जनतेसाठी बंद करण्यात आली आहेत. यामुळे एनजीएमए अर्थात राष्ट्रीय आधुनिक कला प्रदर्शन संस्थेमधील कायमस्वरूपी वस्तुसंग्रहालय बघण्यासाठी कलाप्रेमी प्रत्यक्ष तेथे जाऊ शकत नाहीत. अशा परिस्थितीत जनतेची अडचण दूर करण्यासाठी एनजीएमएने 66 व्या वर्धापन दिनाच्या निमित्ताने रविवारी गॅलरीत कायमस्वरूपी वस्तुसंग्रहालयाचा फेरफटका मारल्याचा आनंद देणाऱ्या आभासी दर्शनाची व्यवस्था सुरु केली. संस्थेने स्थापनेपासून यावर्षी प्रथमच अशा प्रकारच्या आभासी फेरफटक्याची सोय दर्शकांना उपलब्ध करून दिली आहे. येथील कायमस्वरूपी वस्तुसंग्रहालयात सर्जनशील आणि आधुनिक कलाकारांच्या कुशाग्र बुद्धीतून तयार झालेल्या अद्वितीय वस्तूंचे भांडार आहे असे संस्थेचे महासंचालक अद्वैत गडनायक यांनी सांगितले.
आभासी फेरफटका मारताना प्रेक्षकांना अनेक नवनवीन कलावस्तूंच्या सौंदर्याचा शोध लागत जाईल असे ते म्हणाले. या आभासी प्रवासातून प्रेक्षकांना आमच्या मौल्यवान संग्रहातील अनेक कलावस्तूंमधील लपलेली सौंदर्यस्थळे निदर्शनास येतील. हा आभासी फेरफटका म्हणजे आम्ही आधुनिक कलाकारांना वाहिलेली श्रद्धांजली असून संग्रहाचे दर्शन घेतल्यानंतर प्रेक्षक शिल्पकला, चित्रकला आणि छापील कलांमध्ये सर्जक मध्यम म्हणून रस घेऊ लागतील असे ते म्हणाले. आभासी फेरफटक्यासाठी कलाप्रेमी खालील लिंक वापरू शकतात:
http://www.ngmaindia.gov.in/index.asp
B.Gokhale/S.Chitnis/P.Malandkar
(Visitor Counter : 82
गृह मंत्रालय
सरदार पटेल राष्ट्रीय एकता पुरस्काराच्या नामनिर्देशनाच्या मुदतीत 30 एप्रिलपर्यंत वाढ
नवी दिल्ली, 28 जानेवारी 2020
देशाची एकता आणि अखंडता कायम राखण्यासाठीच्या योगदानाकरीता केंद्र सरकारकडून सरदार पटेल राष्ट्रीय एकता पुरस्कार देण्यात येतो. या पुरस्कारासाठी शिफारसी/नामनिर्देशन मागवणारे परिपत्रक 20 सप्टेंबरला काढण्यात आले होते. या नामनिर्देशनाच्या मुदतीत 30 एप्रिलपर्यंत वाढ करण्यात आली आहे. या पुरस्कारासंदर्भातली तपशीलवार माहिती www.nationalunityawards.mha.gov.in या संकेतस्थळावर उपलब्ध आहे.
B.Gokhale/N.Chitale/P.Kor
(Visitor Counter : 54
पंतप्रधान कार्यालय
डेन्मार्कची राणी मार्गरेट II यांनी पंतप्रधानांचे केले स्वागत
डेन्मार्कच्या राणी मार्गरेट द्वितीय यांनी आज कोपनहेगन येथील ऐतिहासिक अमालीनबोर्ग पॅलेसमध्ये पंतप्रधान नरेंद्र मोदी यांचे स्वागत केले.
डेन्मार्कच्या सिंहासनावर विराजमान झाल्याच्या सुवर्णमहोत्सवी वर्षानिमित्त पंतप्रधानांनी राणीचा सन्मान केला.
अलिकडच्या वर्षांत भारत-डेन्मार्क संबंध, विशेषतः हरित धोरणात्मक भागीदारीमधील वाढत्या गतीबद्दल पंतप्रधानांनी त्यांना माहिती दिली.सामाजिक कार्याला पुढे नेण्याच्या डॅनिश राजघराण्याच्या योगदानाचीही त्यांनी प्रशंसा केली.
स्वागत आणि आदरातिथ्य केल्याबद्दल पंतप्रधानांनी राणीचे आभार मानले.
आरोग्य आणि कुटुंब कल्याण मंत्रालय
केंद्रीय मंत्री डॉ. हर्षवर्धन यांनी श्रवण दिनानिमित्त जागतिक आरोग्य संघटनेचा जागतिक श्रवण अहवाल सादर केला
नवी दिल्ली, 3 मार्च 2021
जागतिक श्रवण दिनाचे औचित्य साधत, जागतिक आरोग्य संघटनेच्या कार्यकारी मंडळाचे अध्यक्ष म्हणून केंद्रीय आरोग्य व कुटुंब कल्याण मंत्री डॉ हर्ष वर्धन यांनी डब्ल्यूएचओ चा श्रवण जागतिक अहवाल प्रसिद्ध केला.
कानांच्या आरोग्याचे महत्त्व अधोरेखित करण्यासाठी डॉ. हर्ष वर्धन यांनी डब्ल्यूएचओच्या 2018 सालच्या अहवालाचा संदर्भ दिला. भारतातील 2% लोक, मुख्यत: मुले ओटिटिस मीडियाच्या आजाराने त्रस्त आहेत असे या अहवालात नमूद केले आहे. “काही लोकांना ही परिस्थिती इतकी सामान्य वाटते की मुलांना ऐकू न येणे हे त्यांना नैसर्गिक वाटते,” असे ते म्हणाले. कामाच्या ठिकाणी आणि रस्त्यावरील मोठ्या आवाजामुळे श्रवण क्षमता कमी होणे, ओटोटॉक्सिक औषधे आणि रसायनांचा वापर केल्यामुळे श्रवणशक्ती कमी होणे, मोठ्या आवाजात संगीत ऐकल्यामुळे उद्भवणारे धोके यासारख्या इतर समस्यांवरही त्यांनी यावेळी प्रकाश टाकला. 
डॉ. हर्ष वर्धन यांनी 'बहिरेपणावरील प्रतिबंध आणि नियंत्रण यासाठी भारताच्या राष्ट्रीय कार्यक्रमा’ चे सादरीकरण केले यामध्ये श्रवणशक्ती कमी असणारे आणि उपचाराची आवश्यकता असणाऱ्या 6% लोकांवर लक्ष्य केंद्रित केले आहे. हा कार्यक्रम बहिरेपणा रोखण्यावर लक्ष केंद्रित करतो, विशेषत: कानात संक्रमण आणि आवाजामुळे होणारे नुकसान; कर्णबधिर मुलांची लवकर ओळख आणि श्रवणविषयक अडचणी; औषधे, शस्त्रक्रिया, श्रवणयंत्र आणि पुनर्वसन यासारखे योग्य उपचार आणि सेवांची वेळेवर तरतूद करण्यावर देखील लक्ष केंद्रित करण्यात आले आहे. या उपक्रमांतर्गत वर्ष 2019-20 दरम्यान 30 हजारांहून अधिक नि: शुल्क ईएनटी शस्त्रक्रिया आणि सुमारे 24 हजार श्रवण यंत्रांचे वाटप करण्यात आले आहे.S.Tupe/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
नौवहन मंत्रालय
व्ही. ओ. चिदंबरनार बंदराचा आणखी एक विक्रम; पवनचक्कीच्या पंख्याची आयात केलेल्या पात्यांच्या सर्वाधिक संख्येची एका मालपाठवणीत हाताळणी
नवी दिल्ली, 28 ऑक्टोबर 2022
तामिळनाडूतील तुतीकोरीन येथील व्ही. ओ. चिदंबरनार बंदराने 27 ऑक्टोबर 2022 रोजी एका मालपाठवणीत पवनचक्कीच्या पंख्याची आयात केलेली 120 पाती हाताळण्याचा विक्रम प्रस्थापित केला आहे. यापूर्वी एका मालपाठवणीत 60 पाती हाताळल्याचा विक्रम होता. बंदरातील दोन मोबाईल क्रेनच्या सहाय्याने, कार्गो सुरक्षेबाबत सर्व काळजी घेऊन कार्गो हाताळणी कर्मचाऱ्यांनी 120 पाती यशस्वीरित्या उतरवून घेतली.
‘एम व्ही नान फेंग जी शिंग’ हे सपाट बुडाचे जहाज प्रत्येकी 76.8 मीटर लांबीची 120 पाती घेऊन 25 ऑक्टोबर 2022 रोजी बंदरात आले. त्यानंतर 44 तासांत ही पाती उतरविण्यात आली. चीनमध्ये बनविलेली ही पाती चांगशू बंदरातून भारतात पाठविण्यात आली. त्यांचा देशभरातील विविध ठिकाणच्या पवनऊर्जा प्रकल्पांमध्ये वापर केला जाणार आहे.
व्ही. ओ. चिदंबरनार बंदराचे अध्यक्ष टी. के. रामचंद्रन म्हणाले, “पवनचक्कीच्या पंख्याची आयात केलेली पाती यशस्वीरित्या उतरवून घेण्यासाठी व्ही. ओ. चिदंबरनार बंदराने पुरविलेली सेवा हे देशातील नवीनीकरणीय ऊर्जानिर्मितीची क्षमता वाढविण्यासाठी व त्यातून शाश्वत विकासाच्या दिशेने जाण्यासाठी दिलेले थेट योगदान आहे.”
S.Kane/R.Bedekar/ P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
विज्ञान आणि तंत्रज्ञान मंत्रालय
कोविड-19 च्या लढ्यात रुग्णालय परिसरातील स्वच्छतेसाठी युव्ही निर्जंतुकीकरण ट्रॉलीचा वापर उपयुक्त
सर्व विषाणू आणि जीवाणूंप्रमाणेच कोरोनाविषाणूवर / अतिनील प्रारणाचा परिणाम होतो
हैदराबादच्या राज्य कामगार विमा महामंडळाच्या रुग्णालयात स्थानिक चाचण्यांसाठी उपकरण कार्यान्वित
नवी दिल्ली, 25 एप्रिल 2020
इंटरनॅशनल ॲडव्हान्स रिसर्च सेंटर फॉर पावडर मेट्रोलॉजी अँड न्यू मटेरियल्स , विज्ञान आणि तंत्रज्ञान विभागाचे सहाय्यक संशोधन आणि विकास केंद्र , भारत सरकार आणि हैदराबाद विद्यापीठ  यांच्या संयुक्त विद्यमाने, मेकिंग इंडस्ट्रीज लिमिटेड यांच्या सहयोगाने अल्ट्राव्हायोलेट प्रारणावर आधारित निर्जंतुकीकरण ट्रॉलीचा उपयोग कोविड-19 च्या रुग्णालय परिसरात जलद स्वच्छतेसाठी करता येईल.
रुग्णालयातील किंवा कोणत्याही संक्रमणासाठी अनुकूल जागेतील विषाणू किंवा जीवाणूंचा नायनाट करण्यासाठी रासायनिक जंतुनाशके फारशी प्रभावी ठरत नाहीत. 200 ते 300 नॅनोमीटर तरंगलांबीचे अतिनील प्रारण हे जिवाणू किंवा विषाणूंना पूर्ण निष्प्रभ करण्यास उपयुक्त ठरतात. सध्या रुग्णालयातील खाटांचे अपुरे प्रमाण बघता रुग्णांनी वापरलेल्या खाटा तसेच खोल्या या पुढील रुग्णाच्या प्रवेशाआधी तातडीने पूर्णतः निर्जंतूक करणे ही रुग्णालयांची प्राथमिकता आहे.
अतिनील प्रारणांच्या 254 नॅनोमीटर या अतिरिक्त क्षमतेच्या माऱ्यामुळे होणाऱ्या जंतुनाशक प्रभावाने विषाणूंची वाढ थोपवली जाते. निर्जंतुकीकरणासाठी वापरण्यात येणाऱ्या रासायनिक पद्धतीपेक्षा अतिनील प्रारणामुळे होणारे निर्जंतुकीकरण विषाणूंवर थेट प्रभावी ठरते.
ARCI ने तयार केलेल्या अतिनील प्रारणाधारित निर्जंतुकीकरण ट्रॉलीमध्ये  बसवलेल्या अतिनील प्रारणांच्या दोन प्रकाशनळ्यांमुळे ट्रॉलीच्या 3 बाजू प्रकाशित होतात. त्यांच्यामुळे खोल्यांच्या भिंती, खाटा, खोलीतील हवा यांचे निर्जंतुकीकरण होते तर तळाशी बसवलेल्या 2 छोट्या युव्ही दिव्यांमुळे फरशीचे निर्जंतुकीकरण होते. अतिनील-प्रकाशरोधी वेष तसेच गॉगल घातलेला एखादा चालक ही ट्रॉली खोलीभर फिरवून तिथे निर्जंतुकीकरण करू शकतो.
साधारणपणे पाच फूट/मिनिट एवढ्या वेगाने चालवलेल्या UVC ट्रॉली व्यवस्थेमुळे 400 स्क्वेअर फुट खोली तीस मिनिटात पूर्णपणे म्हणजेच 99 टक्के निर्जंतूक होऊ शकते. या प्रकारचा हा पहिलाच प्रयोग असून कोविड-19 रुग्णांसाठी प्रस्तावित रुग्णालयात तसेच रेल्वे कोचमधल्या विलगीकरण कक्षात ही वापरता येईल. विमानांच्या केबिनमध्ये त्वरित निर्जंतुकीकरणासाठी वापरता येईल अशा प्रकारचे छोटे आणि अधिक स्वयंचलित उपकरण बनवण्याची तयारी सुरू आहे. सध्या स्थानिक चाचण्यांसाठी हैदराबादच्या राज्य कर्मचारी विमा योजनेच्या रूग्णालयात उपकरण वापरात आणले आहे. अतिनील प्रारणाधारित निर्जंतुकीकरण हे रुग्णाला सोडल्यानंतर रिकाम्या खोलीत तसंच आरोग्य कर्मचाऱ्याच्या अनुपस्थितीत करायचे आहे.
“निर्जंतुकीकरण आणि रुग्णालयातील खोल्या, उपकरणे तसेच संक्रमणाचा धोका जास्त असणारी क्षेत्रे पूर्णतः स्वच्छ आणि निर्जंतुक करण्यासाठी जास्त क्षमतेच्या अतिनील प्रारणाचा प्रयोग केल्याने होणारे कोरड्या स्वरूपाचे निर्जंतुकीकरण जास्त उपयुक्त आहे. यासाठी बनवण्यात आलेली डिझायनर ट्रॉली सुटसुटीत असून तिच्यामुळे या प्रयोगाचा वापर कमी वेळेत करता आल्याने त्याची उपयुक्तता वाढली आहे.” असे DST सचिव , प्रोफेसर आशुतोष शर्मा यांनी म्हटले आहे.B.Gokhale/V.Sahjrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 243
शिक्षण मंत्रालय
परीक्षा पे चर्चा हा पंतप्रधान नरेंद्र मोदी यांनी सुरु केलेला अत्यंत अभिनव आणि लोकप्रिय उपक्रम असून या उपक्रमाने विद्यार्थ्यांचा आत्मविश्वास वाढविण्यास, तणावाचे व्यवस्थापन करण्यास तसेच निरोगी आणि तंदुरुस्त राहण्यास मदत केली आहे : केंद्रीय मंत्री धर्मेंद्र प्रधान
नवी दिल्ली, 24 जानेवारी 2023
पंतप्रधान नरेंद्र मोदी यांच्या परीक्षा पे चर्चा या लोकप्रिय कार्यक्रमाच्या निमित्ताने केंद्रीय शिक्षण मंत्री धर्मेंद्र प्रधान यांनी आज पत्रकार परिषदेला संबोधित केले.
पंतप्रधान नरेंद्र मोदी यांच्या संकल्पनेतून साकार झालेल्या परीक्षा पे चर्चा या कार्यक्रमात विद्यार्थी, पालक आणि शिक्षकवर्ग पंतप्रधानांशी जीवन आणि परीक्षा यांच्याशी संबंधित विविध मुद्द्यांवर संवाद साधतात. या कार्यक्रमाचा या वर्षीचा भाग 27 जानेवारी 2023 रोजी सकाळी 11 वाजता नवी दिल्ली येथील तालकटोरा स्टेडीयममध्ये आयोजित करण्यात आल आहे. दूरदर्शन आणि इतर महत्त्वाच्या दूरचित्रवाणी वाहिन्यांवर या कार्यक्रमाचे थेट प्रसारण करण्यात येणार आहे.
या कार्यक्रमाच्या आयोजनाविषयी प्रसारमाध्यम प्रतिनिधींना माहिती देताना केंद्रीय मंत्री प्रधान यांनी परीक्षेचा ताण कमी करण्यात, या कार्यक्रमाला लोक चळवळीच्या रुपात सशक्त करण्यात आणि यावर्षीच्या कार्यक्रमात विद्यार्थ्यांचा सहभाग वाढविण्यात उपयुक्त ठरण्यासाठी या कार्यक्रमाला असलेल्या महत्त्वाबाबत चर्चा केली. पंतप्रधान नरेंद्र मोदी यांनी सुरु केलेल्या या अत्यंत अभिनव आणि लोकप्रिय उपक्रमाने विद्यार्थ्यांचा आत्मविश्वास वाढविण्यास, तणावाचे व्यवस्थापन करण्यास तसेच निरोगी आणि तंदुरुस्त राहण्यास मदत केली आहे, असे ते म्हणाले. तालकटोरा स्टेडीयममध्ये सुमारे 2400 विद्यार्थ्यांना पंतप्रधानांच्या विद्वत्तापूर्ण सल्ल्यांचा थेट लाभ होणार आहे. त्याच वेळी काही कोटी विद्यार्थी आपापल्या शाळांमध्ये या कार्यक्रमाचे थेट प्रसारण पाहतील असे त्यांनी सांगितले.
या वर्षी या कार्यक्रमात सहभागी होण्यासाठी सुमारे 38.80 लाख नोंदण्या झाल्या असून त्यामध्ये राज्य शिक्षण मंडळांच्या 16 लाखांहून अधिक विद्यार्थ्यांचा समावेश आहे अशी माहिती केंद्रीय मंत्री धर्मेंद्र प्रधान यांनी दिली. यावर्षी जगभरातील 155 देशांतील विद्यार्थ्यांनी नोंदण्या केल्या आहेत,या कार्यक्रमात चर्चा करण्यासाठी सुमारे 20 लाख प्रश्न पाठविण्यात आले असून एनसीईआरटीने त्यापैकी, कौटुंबिक ताण, तणाव व्यवस्थापन, चुकीच्या पद्धतींना प्रतिबंध, निरोगी आणि तंदुरुस्त कसे राहावे, कारकिर्दीची निवड इत्यादी विविध विषयांशी संबंधित निवडक प्रश्नांची सूची तयार केली आहे.
पंतप्रधान नरेंद्र मोदी यांनी 2018 मध्ये ‘एग्झाम वॉरियर्स’ अर्थात ‘परीक्षेचे योद्धे’ हे पुस्तक लिहिले याचा त्यांनी ठळक उल्लेख केला. या पुस्तकाला मिळालेले अभूतपूर्व यश लक्षात घेऊन आता हे पुस्तक 11 भारतीय भाषांमध्ये प्रकाशित करण्यात येत आहे असे ते म्हणाले.
पी.पी.सी-2023ची नांदी म्हणून नेताजी सुभाषचंद्र बोस यांच्या जयंतीनिमित्त 23 जानेवारी 2023 रोजी देशातील 500 जिल्ह्यांमध्ये चित्रकला स्पर्धेचे आयोजन करण्यात आले होते. पंतप्रधानांच्या ‘एग्झाम वॉरियर्स’ या पुस्तकात सांगितलेले मंत्र या स्पर्धेसाठी संकल्पना म्हणून विद्यार्थ्यांना देण्यात आले होते अशी माहिती केंद्रीय मंत्री धर्मेंद्र प्रधान यांनी दिली.
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 132
पंतप्रधान कार्यालय
जे पी मॉर्गन आंतरराष्ट्रीय परिषदेच्या सदस्यांनी घेतली पंतप्रधानांची भेट
(नवी दिल्ली, 22 ऑक्टोबर 2019
जे पी मॉर्गन आंतरराष्ट्रीय परिषदेच्या सदस्यांनी पंतप्रधान नरेंद्र मोदी यांची आज नवी दिल्लीत भेट घेतली. 2007 नंतर प्रथमच आंतरराष्ट्रीय परिषदेचे सदस्य भारतात भेटत आहेत.
आंतरराष्ट्रीय परिषदेत ब्रिटनचे माजी पंतप्रधान टोनी ब्लेअर, ऑस्ट्रेलियाचे माजी पंतप्रधान जॉन हॉवर्ड, अमेरिकेचे माजी मंत्री हेन्री किसींजर आणि कोंडोलिझा राईस, रॉबर्ट गेटस् यांच्यासह व्यापार आणि वित्त जगतातले मान्यवर जेमी डिमन , रतन टाटा  आणि जागतिक पातळीवरच्या नेस्ले, अलिबाबा, अल्फा, इबेरडोला, क्राफ्ट हेन्झ या कंपन्यांच्या प्रतिनिधींचा समावेश आहे.
या गटाचे स्वागत करताना पंतप्रधानांनी 2024 पर्यंत भारताची अर्थव्यवस्था 5 ट्रिलीयन अमेरिकी डॉलर्स करण्यासाठीच आपला दृष्टीकोन विषद केला. जागतिक दर्जाची पायाभूत संरचना, माफक दरातल्या आरोग्यसेवेत सुधारणा, दर्जेदार शिक्षण यांनाही सरकारचे प्राधान्य असल्याचे पंतप्रधानांनी सांगितले.
धोरण आखतांना, जनसहभाग हा सरकारसाठी मार्गदर्शक घटक राहिला आहे. परराष्ट्र व्यवहार धोरणासंदर्भात भारत आपल्या धोरणात्मक भागीदारांसमवेत काम करतच राहणार असल्याचे स्पष्ट करण्यात आले.
B.Gokhale/N.Chitale/P.Kor
पंतप्रधान कार्यालय
‘मन की बात’ कार्यक्रम 30 जानेवारी 2022 रोजी सकाळी साडेअकरा वाजता सादर होणार
नवी दिल्ली 23 जानेवारी 2022
पंतप्रधान नरेंद्र मोदी यांनी सांगितले आहे की 30 जानेवारी 2022 रोजी होणारा ‘मन की बात’ हा कार्यक्रम, गांधीजींच्या पुण्यतिथीनिमित्त त्यांचे पुण्यस्मरण केल्यानंतर सकाळी साडेअकरा वाजता सादर होईल.
पंतप्रधान कार्यालयाने ट्विट संदेशात सांगितले;
“या महिन्याचा #MannKiBaat हा कार्यक्रम, 30 तारखेला गांधीजींच्या पुण्यतिथीनिमित्त त्यांचे पुण्यस्मरण केल्यानंतर सकाळी साडेअकरा वाजता सादर होईल.”
राष्ट्रपती कार्यालय
जागतिक क्षयरोग दिनाच्या पूर्वसंध्येस राष्ट्रपतींचा संदेश
नवी दिल्ली, 23 मार्च 2021
“क्षयरोगाबद्दल जनजागृतीसाठी उद्या 24 मार्च 2021 रोजी जागतिक क्षयरोग दिन साजरा होत आहे ही समाधानाची गोष्ट आहे. याच दिवशी 1982 मध्ये डॉ. रॉबर्ट कोच यांनी क्षयरोगाला कारण ठरणाऱ्या जीवाणूंचा शोध लावला होता. त्यामुळे या रोगाचे निदान तसेच औषधोपचार शक्य झाले”, असे दरवर्षी 24 मार्च रोजी असणाऱ्या जागतिक क्षयरोग दिनानिमित्त राष्ट्रपती रामनाथ कोविंद यांनी क्षयरोग दिनाच्या पूर्वसंध्येला दिलेल्या संदेशात म्हटले आहे.
“वर्ष 2020 हे भारतासह जगातही आरोग्ययंत्रणांचे परीक्षा पहाणारे वर्ष ठरले. कोविड-19 महामारीने प्रत्येकापर्यंत पोहचू शकणाऱ्या दर्जेदार आरोग्यसेवेचे महत्व अधोरेखीत केले.
राष्ट्रीय क्षयरोग निर्मूलन कार्यक्रम हा कोविड-19 विरोधी लढ्यात अग्रभागी होता. त्यांचे कोविड महामारीशी लढण्यासोबतच TB निर्मूलनासाठीचे प्रयत्न स्तुत्य आहेत. संयुक्त राष्ट्रसंघाच्या शाश्वत विकास लक्ष्याचा भाग म्हणून ‘सार्वत्रिक आरोग्य’ हे लक्ष्य साधण्यासाठी भारत कटीबद्ध आहे. आणि आयुष्मान भारत प्रधानमंत्री जनआरोग्य योजना या जगातील सर्वात मोठ्या राष्ट्रीय आरोग्य विमा कार्यक्रमाच्या कक्षेत हे राबवले जात आहे.
“राष्ट्रीय क्षयरोग निर्मूलन कार्यक्रमाने अनेकविध अडचणींवर मात करत लक्षणीय मजल गाठली हे मला प्रशंसनीय वाटते. या प्रसंगी आपण ‘सर्वासाठी आरोग्य’ साधण्यासाठी प्रयत्न वाढवायला हवे आणि येणाऱ्या पिढ्यांसाठी उज्ज्वल आणि आरोग्यसंपन्न भविष्य निर्माण करायला हवे.”, असे त्यांनी संदेशात पुढे म्हटले आहे.
राष्ट्रपतींचे भाषण येथे वाचावे
M.Chopade/V.Sahjrao/P.Malandkar
(Visitor Counter : 148
पंतप्रधान कार्यालय
राज्यसभेच्या नवीन नामनिर्देशित सदस्यांचे पंतप्रधानांनी केले अभिनंदन
नवी दिल्ली, 6 जुलै 2022
विविध क्षेत्रातील मान्यवरांचे राज्यसभेवर नामांकन झाल्याबद्दल पंतप्रधान नरेंद्र मोदी यांनी त्यांचे अभिनंदन केले आहे. धावपटू पी.टी. उषा, संगीतकार इलायाराजा, परोपकारी कार्य करणारे समाजसेवक वीरेंद्र हेगडे, चित्रपट दिग्दर्शक आणि पटकथा लेखक व्ही. विजयेंद्र प्रसाद गारु हे राज्यसभेसाठी नामनिर्देशित उमेदवार आहेत.
पंतप्रधानांनी ट्विट केले;
"उल्लेखनीय योगदान दिलेल्या पीटी उषा जी प्रत्येक भारतीयासाठी प्रेरणा आहेत.क्रीडा क्षेत्रातील त्यांची कामगिरी सर्वश्रुत आहे पण गेल्या अनेक वर्षांपासून नवोदित खेळाडूंना मार्गदर्शन करण्याचे त्यांचे कार्य तितकेच कौतुकास्पद आहे.राज्यसभेवर नामांकन झाल्याबद्दल त्यांचे अभिनंदन. @PTUshaOfficial"
"@ilaiyaraaja इलायाराजा जी यांच्या सर्जनशील प्रतिभेने पिढ्यानपिढ्या लोकांना मोहीत केले आहे. त्यांची कामे अनेक भावना सुंदररित्या प्रतिबिंबित करतात.तितकाच प्रेरणादायी आहे त्याचा जीवन प्रवास - त्यांची जडणघडण विनयशील पार्श्वभूमीतून झालेली आहे आणि त्यांनी खूप काही साध्य केले आहे. त्यांना राज्यसभेवर नामांकन मिळाल्याचा आनंद आहे."
"वीरेंद्र हेगडे जी समाजसेवेच्या क्षेत्रात आघाडीवर आहेत. मला धर्मस्थळ मंदिरात प्रार्थना करण्याची आणि आरोग्य, शिक्षण आणि संस्कृतीसाठी ते करत असलेल्या महान कार्याचे साक्षीदार होण्याची संधी मिळाली आहे. ते संसदीय कामकाज नक्कीच समृद्ध करतील.
"व्ही. विजयेंद्र प्रसाद गारु हे अनेक दशकांपासून सर्जनशील जगताशी संबंधित आहेत. त्यांच्या कलाकृतींनी भारताच्या वैभवशाली संस्कृतीचे दर्शन घडवले असून जागतिक स्तरावर ठसा उमटवला.राज्यसभेवर नामांकन झाल्याबद्दल त्यांचे अभिनंदन."
S.Kulkarni /S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
ग्राहक व्यवहार, अन्न आणि सार्वजनिक पुरवठा मंत्रालय
महागाई रोखण्यासाठी केंद्राने 31 मार्च 2023 पर्यंत गव्हाची राखीव किंमत आणखी कमी केली
गहू आणि गव्हाच्या उत्पादनांच्या बाजारभावात घट होण्यास मदत करण्यासाठी राखीव किमतीत कपात
नवी दिल्ली, 17 फेब्रुवारी 2023
अन्न अर्थव्यवस्थेतील चलनफुगवट्याचा वाढता कल रोखण्यासाठी, अन्न आणि सार्वजनिक वितरण विभागाने 31 मार्च 2023 पर्यंत खालीलप्रमाणे राखीव किंमत आणखी कमी करण्याचा निर्णय घेतला आहे:
अ. खुल्या बाजार विक्री योजना {OMSS}अंतर्गत वाजवी सरासरी गुणवत्तेच्या गव्हासाठी राखीव किंमत 2150 रुपये प्रति क्विंटल  आणि कमी विशिष्ट गटातील गव्हासह  रबी विपणन हंगाम 2023-24 मधील सर्व पिकांसाठी खाजगी पक्षांना गहू विक्रीसाठी 2125 रुपये प्रति क्विंटल .
ब. राज्यांना ई-लिलावात सहभागी न होता वरील प्रस्तावित राखीव किमतींवर त्यांच्या स्वत:च्या योजनेसाठी भारतीय खाद्य महामंडळ  कडून गहू खरेदी करण्याची परवानगी दिली जाऊ शकते.
राखीव किंमतीतील कपातीमुळे ग्राहकांसाठी गहू आणि गव्हाच्या उत्पादनांची बाजारातील किंमत कमी होण्यास मदत होईल.
भारतीय खाद्य महामंडळ 17.02.2023 रोजी या सुधारित राखीव किमतींवर गव्हाच्या विक्रीसाठी तिसरा ई-लिलाव सुरू करेल जो 22.02.2023 रोजी उघडला जाईल.
मंत्र्यांच्या समितीने भारतीय खाद्य महामंडळ साठ्यामधून 30 लाख मेट्रिक टन गहू खुल्या बाजार विक्री योजनेद्वारे  खालीलप्रमाणे मुक्त करण्याचा निर्णय घेतला आहे:
- 25 लाख मेट्रिक टन गहू ई-लिलावाच्या मार्गाने व्यापारी, पिठाच्या गिरण्या इत्यादींना भारतीय खाद्य महामंडळा द्वारे अनुसरण केलेल्या नेहमीच्या प्रक्रियेनुसार देऊ केले जातील. बोलीदार प्रति लिलावासाठी प्रति प्रदेश कमाल 3000 मेट्रिक टनासाठी ई-लिलावात सहभागी होऊ शकतात.
- 2 लाख मेट्रिक टन राज्य सरकारांना त्यांच्या योजनांसाठी @ 10,000 मेट्रिक टन प्रति राज्य ई-लिलावाशिवाय देऊ केले जातील.
- 3 लाख मेट्रिक टन सरकारी सार्वजनिक क्षेत्रातील उपक्रम /सहकारी संस्था /महामंडळ जसे की केंद्रीय भांडार/ भारतीय राष्ट्रीय ग्राहक सहकारी संघ NCCF/ भारतीय राष्ट्रीय कृषी सहकारी विपणन संघ  इत्यादींना ई-लिलावाशिवाय देऊ केले जातील.
तसेच, केंद्रीय भांडार/ भारतीय राष्ट्रीय ग्राहक सहकारी संघ /भारतीय राष्ट्रीय कृषी सहकारी विपणन संघ यांना त्यांच्या गरजेनुसार 3 लाख मेट्रिक टन गव्हाचे वाटप केले आहे. केंद्रीय भांडार/ भारतीय राष्ट्रीय ग्राहक सहकारी संघ  / भारतीय राष्ट्रीय कृषी सहकारी विपणन संघ  यांना अनुक्रमे 1.32 लाख मेट्रिक टन, 1 लाख मेट्रिक टन आणि 0.68 लाख मेट्रिक टन वाटप करण्यात आले.
पुढे, 10.02.2023 रोजी केंद्रीय भांडार/ भारतीय राष्ट्रीय ग्राहक सहकारी संघ NCCF/भारतीय राष्ट्रीय कृषी सहकारी विपणन संघ आणि राज्य सरकारला विक्रीसाठी गव्हाचा दर 21.50 रुपये प्रति किलोग्रॅम इतका कमी झाला आहे. केंद्रीय भांडार/ भारतीय राष्ट्रीय ग्राहक सहकारी संघ  / भारतीय राष्ट्रीय कृषी सहकारी विपणन संघ / सहकारी संस्था / महामंडळे इत्यादी तसेच सामुदायिक स्वयंपाकघर /धर्मादाय संस्था / सेवाभावी संस्था इत्यादी अटींच्या अधीन राहून ते गव्हाचे पीठात रूपांतर करतील आणि ग्राहकांना कमाल किरकोळ विक्री किंमत 27.50 रुपये प्रति किलो दराने विकतील.
S.Kulkarni/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 137
सामाजिक न्याय आणि सबलीकरण मंत्रालय
दिव्यांग मुले आणि पश्चिम विभागातील राज्यांतील तरुणांनी 'दिव्य कला शक्ती: दिव्यांगांमधील क्षमतांचे दर्शन ' हा कार्यक्रम केला सादर
मुंबईत आयोजित सांस्कृतिक कार्यक्रमात दिव्यांग तरुणांनी त्यांच्या कलागुणांचे केले सादरीकरण
सामाजिक न्याय आणि सक्षमीकरण मंत्रालयाने दिव्यांगांसाठी प्रथमच पश्चिम प्रादेशिक सांस्कृतिक कार्यक्रमाचे केले आयोजन
मुंबई, 27 एप्रिल 2022
महाराष्ट्राचे राज्यपाल भगतसिंह कोश्यारी यांनी आज 27 एप्रिल 2022. रोजी नेहरू केंद्र , मुंबई येथे 'दिव्य कला शक्ती' या कार्यक्रमाचे उद्घाटन केले.
"पंतप्रधान नरेंद्र मोदी यांनी यथोचित वर्णन केले आहे की, दिव्यांगांमध्ये एका 'दिव्य शक्ती' असते या दिव्या शक्तीला मी अभिवादन करतो. दिव्यांग असूनही ते दाखवत असलेली प्रतिभा आणि कौशल्य पाहून मला आनंद वाटला ," असे राज्यपाल म्हणाले. आंतरिक प्रतिभा शोधून ती सादर करण्यासाठी त्यांनी दिव्यांगांना प्रोत्साहित केले.ऑलिम्पिकदरम्यान आपल्या पॅरा खेळाडूंच्या योगदानाचा त्यांनी उल्लेख केला आणि त्यांनी सांगितले की ,ते समाजासाठी सकारात्मक योगदान कशाप्रकारे देऊ शकतात.
दिव्यांग तरुणांना प्रशिक्षण देण्यासाठी अहोरात्र काम करणाऱ्या शिक्षक, प्रशिक्षक आणि स्वयंसेवी संस्थांचे राज्यपालांनी आभार मानले.दिव्यांगांना त्यांच्यातील कलागुण ओळखण्यासाठी मदत केल्याबद्दल त्यांनी त्यांचे आभार मानले.या कार्यक्रमाच्या आयोजनासाठी त्यांनी सामाजिक न्याय आणि सक्षमीकरण मंत्रालयाचेही आभार व्यक्त केले.
विविध दिव्यांग तरुणांना प्रोत्साहित करणे तसेच त्यांची प्रतिभा आणि सर्जनशील कौशल्ये दाखवण्यासाठी त्यांना व्यासपीठ उपलब्ध करून देणे हे 'दिव्य कला शक्ती'चे उद्दिष्ट असल्याचे केंद्रीय सामाजिक न्याय आणि सक्षमीकरण मंत्री डॉ वीरेंद्र कुमार यांनी एका चित्रफितीद्वारे दिलेल्या संदेशात नमूद केले. ''मला विश्वास आहे की या कार्यक्रमामुळे त्यांचा आत्मविश्वास आणखी वाढेल," असे ते म्हणाले.
महाराष्ट्र, गोवा, मध्य प्रदेश, गुजरात, राजस्थान, छत्तीसगड, दमण आणि दीव या राज्यातील विविध दिव्यांग 150 हून अधिक मुले आणि तरुणांनी या कार्यक्रमात सादरीकरण केले. विविध सादरीकरणांनी आणि राज्यांमधील विविध नृत्यांनी भरगच्च कार्यक्रमामुळे संध्याकाळ उत्साही झाली.या कार्यक्रमात कठपुतळी, नृत्य, संगीत, लोकनृत्य, योग प्रात्यक्षिक, व्हील चेअर सादरीकरण यांचा समावेश होता.PIB Mumbai | S.Bedekar/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
माहिती आणि प्रसारण मंत्रालय
देशाच्या प्रगतीसाठी संशोधन आणि नावीन्यता क्षेत्रांवर भर देण्यासोबतच युवा प्रतिभा आणि मेहनतीला प्रोत्साहित करण्याचे केंद्रीय मंत्री प्रकाश जावडेकर यांचे आवाहन
मुंबई, 20 मार्च 2021
देशाच्या प्रगतीसाठी संशोधन आणि नावीन्यता क्षेत्रांवर भर देण्यासोबतच युवा प्रतिभा आणि मेहनतीला प्रोत्साहित करण्याचे आवाहन केंद्रीय माहिती आणि प्रसारण मंत्री प्रकाश जावडेकर यांनी केले. एका खासगी वृत्त समूहाच्या वतीने विविध क्षेत्रांत भरीव कामगिरी करणाऱ्या तरुणाईचा गौरव करणारा पुरस्कार सोहळा आज मुंबईत आयोजित करण्यात आला होता, त्यावेळी ते बोलत होते.
तरुणांना योग्य वेळेला प्रेरणा देऊन त्यांना पुरस्कृत करून त्यांचा उत्साह वाढवणं हे फार महत्त्वाचं काम असून ते समाजाने केलं पाहिजे, असे आवाहन जावडेकर यांनी यावेळी केले.
नव नवे शोध लावणारा युवा वर्ग आपल्याकडे आहे पण त्यांना आत्मसात करून त्यांचा स्वीकार करण्याची मानसिकता आपल्या समाजात येणे महत्वाचे आहे असे त्यांनी नमूद केले.
विकसित देशात नावीन्यतेला वाव देऊन त्याचा उपयोग केला जातो म्हणून ते देश समृद्ध होतात. शोधाने देश समृद्ध होतात हा धडा आपणही घेतला पाहिजे आणि म्हणूनच पंतप्रधानांनी मेक इन इंडिया ही कल्पना मांडली, असे त्यांनी स्पष्ट केले.
दरवर्षी होणाऱ्या ऑलिम्पियाडमध्ये अटल टिंकरिंग लॅबमधून शालेय, महाविद्यालयीन विद्यार्थी नवनवीन, चांगल्या कल्पना घेऊन येतात याचा प्रत्यय येतो, ही आमच्या देशाची संपत्ती आहे. बुद्धिमत्ता ही आमची ताकद आहे, फक्त तिचा वापर जो दुसरीकडे होतो आहे तो आपल्या देशात झाला पाहिजे असे त्यांनी नमूद केले.
आपल्या कौशल्याने आणि प्रगल्भतेने संशोधन, सामाजिक कार्य, नवउद्यमी, व्यवसाय, कला आणि मनोरंजन, कायदा सुशासन अशा विविध क्षेत्रांत उल्लेखनीय काम केलेल्या युवकांचा केंद्रीय पर्यावरण आणि माहिती प्रसारण मंत्री प्रकाश जावडेकर यांच्या हस्ते यावेळी गौरव करण्यात आला.
R.Tidke/S.Tupe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 75